laion/Wikipedia-Exotic huggingface dataset:
ג'יימס ארנולד טיילור

ג'יימס ארנולד טיילור (באנגלית: James Arnold Taylor; נולד ב-22 ביולי 1969) הוא מדבב, תסריטאי ומפיק אמריקאי. ידוע בעיקר בתור המדבב של ראצ'ט במשחקי המחשב Ratchet & Clank, של טיביוס במשחקי Final Fantasy, של ג'וני טסט, הגיבור הראשי של הסדרה ג'וני טסט ושל אובי ואן קנובי בסדרה מלחמת הכוכבים: מלחמת המשובטים, מזיכיון מלחמת הכוכבים. טיילור נולד ביולי 1969 בסנטה ברברה, בקליפורניה ובה גדל. הוא החל את קריירת הדיבוב שלו ב-1991 במשחק הווידאו: אי הקופים 2: נקמתו של לה צ'אק, בו דיבב מספר דמויות. בשנת 2001 דיבב לראשונה בסרט אוסמוזיס ג'ונס בתור קפה המחזיק תאי דם לבנים. הוא דיבב גם בסרטים: צבי הנינג'ה מ-2007 (את לאונרדו), ראצ'ט וקלאנק מ-2016 (בגילום המוכר שלו את ראצ'ט) וכוח הטיטאנים! חיים בסרט מ-2018. לאורך השנים דיבב במספר משחקים וסדרות טלוויזיה ידועות, ביניהם בסדרה מלך השכונה כניקולאס קייג, באנימטריקס כאש, ראול וקולות נוספים, בסדרה "Marvel Animated Features", ב"ליגת הצדק: הגבול החדש". הוא דיבב גם בסרטים: "Bionicle: The Legend Reborn", דירת המצוירים: הסרט, גרין לנטרן: אבירי הברקת, באטמן: האביר האפל חוזר מ-2012 בתור מר הודסון, ספוד ועוד קולות ובסרטי לגו: ליגת הצדק בתור בארי אלן/דסאאד. הוא דיבב גם את פרד קדמוני עם מותו של המדבב הנרי קורדן, בין 2005 ל-2011. בין השנים 2014-2008 דיבב את דמותו של אובי ואן קנובי בסדרה המונפשת "מלחמת הכוכבים: מלחמת המשובטים" בשנת 2013 הוציא את הספר "JAT 365: 365 Inspirations for the Pursuit of Your Dreams". החל מ-2018 מנהל את הפודקאסט: "Talking to Myself". מאז 1991 נשוי לאליסון טיילור. לשניהם בת אחת - לידיה. מדיה וקבצים בנושא ג'יימס ארנולד טיילור בוויקישיתוף אתר האינטרנט הרשמי של ג'יימס ארנולד טיילור (באנגלית) ג'יימס ארנולד טיילור, ברשת החברתית פייסבוק ג'יימס ארנולד טיילור, ברשת החברתית אקס (טוויטר) ג'יימס ארנולד טיילור, ברשת החברתית אינסטגרם ג'יימס ארנולד טיילור, סרטונים בערוץ היוטיוב ג'יימס ארנולד טיילור, במסד הנתונים הקולנועיים IMDb (באנגלית) ג'יימס ארנולד טיילור, באתר AllMovie (באנגלית) ג'יימס ארנולד טיילור, באתר Rotten Tomatoes (באנגלית) ג'יימס ארנולד טיילור, באתר Metacritic (באנגלית) ג'יימס ארנולד טיילור, במסד הנתונים הקולנועיים KinoPoisk (ברוסית) ג'יימס ארנולד טיילור, באתר MusicBrainz (באנגלית)
בנג'מין פלורס ג'וניור

בנג'מין כריסטופר פלורס ג'וניור הידוע גם כ-לי פ. נוט (באנגלית: Benjamin Christopher Flores Jr; נולד ב-24 ביולי 2002) הוא שחקן וראפר אמריקאי. ידוע בעיקר בתור לואי פרסטון בסדרה "משפחה נרדפת" של ניקלודיאון ובתור טריפל ג'י בסדרה "השייקריות". כמו כן הוא זמר שהוציא מספר שירים, הידוע ביניהם: "You Might Be the One". פלורס נולד ב-24 ביולי 2002 בממפיס שבטנסי והופיע לראשונה בטלוויזיה בגיל 7. הוא הופיע כראפר מגיל צעיר במופע של אלן דג'נרס, בו שר את הסינגל הראשון שלו: "You Might Be the One for Me", ולאורך השנים שחרר מספר סינגלים. הוא הוזכר בשירה של הזמרת סימפוניק מילר מ-2010: "All That". את קריירת המשחק שלו החל בשנת 2011 כאשר הוא דיבב לראשונה בסרט "תזיזו ת'רגליים 2" את הפינגווין אטיקוס. באותה שנה השתתף בקליפ עם הראפר יו גוטי לשיר "Look In The Mirror". ב-2014 הופיע בסרט "יוצאים לסיבוב" בכיכוב קווין הארט וג'ון לגוויזאמו בתור מוריס. ב-2013 לוהק לתפקיד הראשי של לואי פרסטון בקומדיה "משפחה נרדפת", בו הוא משחק רוח רפאים הגרה לצד משפחת את'ווי. הוא שיחק בתפקיד זה במשך שתי עונות והועמד לפרסי בחירת הילדים של ניקלודיאון על תפקידו. בשנים 2015–2019 גילם את דמותו של גרובר ג'יי 'טריפל ג'י' גריפין במשך שלוש עונות בסדרה "השייקריות" בערוץ ניקלודאון. בשנת 2017 דיבב בסרט "היי ארנולד!: סרט הג'ונגל"; סרט מקורי של ניקלודיאון, ושיחק בתפקיד קטן בסרט "רובוטריקים: האביר האחרון. בשנת 2019 שיחק בסרט "קצת העולם" של שירות הזרמת המדיה נטפליקס. ובסרט מ-2019: "Rim of the World". כמו כן עתיד לשחק בסדרה כבודו, המבוססת על סדרה ישראלית בעלת אותו שם לצד בריאן קראנסטון. בשנת 2020 החל לשחק בתפקיד החוזר של יוג'ין ג'ונס בסדרה "כבודו" מבית שואוטיים, המבוססת על הסדרה הישראלית בעלת אותו שם לצד בריאן קראנסטון. בשנת 2021 כיכב בטרילוגיית הסרטים של "רחוב פחד" – "רחוב הפחד – חלק 1: 1994", "רחוב הפחד – חלק 2: 1978" ו"רחוב הפחד – חלק 3: 1666", שעלו לשידור לשירות הזרמת המדיה של נטפליקס ביולי 2021 מדיה וקבצים בנושא בנג'מין פלורס ג'וניור בוויקישיתוף בנג'מין פלורס ג'וניור, במסד הנתונים הקולנועיים IMDb (באנגלית) בנג'מין פלורס ג'וניור, באתר Rotten Tomatoes (באנגלית) בנג'מין פלורס ג'וניור, באתר Metacritic (באנגלית) בנג'מין פלורס ג'וניור, באתר MusicBrainz (באנגלית) בנג'מין פלורס ג'וניור, באתר Discogs (באנגלית)
קורקינו (מחוז צ'ליאבינסק)

קורקינו (ברוסית: Ко́ркино) היא עיר המשמשת בתור המרכז האדמיניסטרטיבי של מחוז המשנה קורקינסקי במחוז צ'ליאבינסק, רוסיה, הממוקם על המדרון המזרחי של הרי אורל הדרומיים, 42 קילומטרים (26 מיל) מדרום לעיר צ'ליאבינסק, המרכז הניהולי של המחוז. העיר הוקמה במאה ה-18 ככפר בשם זה. מאז 1942 נושאת מעמד של עיר. קורקינו הוא מרכז חשוב לכריית פחם. מועדון הספורט הגדול בעיר הוא מועדון שחטאר קורקינו המתמודד בליגת הכדורגל החובבנית ובאליפות אורל. מדיה וקבצים בנושא קורקינו בוויקישיתוף אתר האינטרנט הרשמי של קורקינו קורקינו, באתר אנציקלופדיה בריטניקה (באנגלית) ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
Visions

Visions הוא אלבום האולפן השלישי של הזמרת הקנדית גריימס. האלבום יצא לאור לראשונה בקנדה ב-31 בינואר 2012 דרך חברת התקליטים 4AD. שבוע לפני הוצאתו בארצות הברית, פורסם האלבום להזרמה דרך אתר האינטרנט של NPR. הקלטת האלבום ארכה כשלושה שבועות, כאשר האלבום הוקלט במלואו באמצעות תוכנת GarageBand של חברת אפל בדירתה של גריימס. מידע על האלבום Visions באתר MusicBrainz מידע על האלבום Visions באתר AllMusic האלבום Visions באתר Discogs האלבום Visions באתר ספוטיפיי האלבום Visions באתר אפל מיוזיק First Listen: Grimes, 'Visions', NPR.org (באנגלית) Visions: Grimes, Clash Magazine (באנגלית)
Miss Anthropocene

Miss Anthropocene הוא אלבום האולפן החמישי של המוזיקאית הקנדית גריימס. האלבום יצא לאור ב-21 בפברואר 2020 דרך חברת התקליטים 4AD. האלבום, ששמו מורכב מהמילים מיזנתרופ ואנתרופוקן, סובב סביב "אלת שינוי האקלים האנתרופוקנית" ולוקח השראה מהמיתולוגיה הרומית. זהו אלבומה האחרון של גריימס תחת חוזה ההקלטות שחתמה עם חברת התקליטים 4AD בשנת 2012. סגנון האלבום אפל יותר מאלבומה הקודם משנת 2015, Art Angels. ב-1 בינואר 2021 הוציאה גריימס אלבום רמיקס בשם Miss Anthropocene (Rave Edition)‎ המכיל גרסאות רמיקס לשירי האלבום, למעט 4ÆM ו-Before the Fever המופיעים בגרסתם המקורית. מידע על האלבום Miss Anthropocene באתר MusicBrainz האלבום Miss Anthropocene באתר Discogs האלבום Miss Anthropocene באתר ספוטיפיי Grimes Breaks Down Her Albums, From Geidi Primes to Miss Anthropocene | On the Records, סרטון באתר יוטיוב Grimes' new album 'Miss_Anthropocene': release date, tracklist and everything we know so far, NME Music News, Reviews, Videos, Galleries, Tickets and Blogs | NME.COM, ‏2019-10-17 (באנגלית) Grimes apologises for calling 4AD a "shit label" | NME, NME Music News, Reviews, Videos, Galleries, Tickets and Blogs | NME.COM, ‏2018-02-27 (באנגלית) Miss Anthropocene (Rave Edition) by Grimes (באנגלית), נבדק ב-2021-01-04 מידע על Miss Anthropocene, באתר המצעד האוסטרי, ארכיון מידע על Miss Anthropocene, באתר המצעד הגרמני מידע על Miss Anthropocene, באתר המצעד של ניו זילנד מידע על Miss Anthropocene, באתר המצעד הספרדי
וולר יו פטון

וולר יו פטון (באנגלית: Waller Hugh Paton‏; 27 ביולי 1828 – 8 במרץ 1895) היה אמן נוף סקוטי במחצית השנייה של המאה ה-19. פטון נולד בדונפרמליין, בנם של ג'וזף ניל פטון (1797–1874), מעצב בדים, וקתרין מקדיארמיד. אחיו ואחותו, ג'וזף נואל פטון ואמיליה רוברטסון היל (אשתו של דייוויד אוקטביוס היל), היו גם הם אמנים. בשנות העשרה שלו עבד פטון עם אביו כמעצב בדים. מגיל עשרים למד אצל האמן ג'ון יוסטון (1802–1884). הוא נבחר לעמית של האקדמיה המלכותית הסקוטית (ARSA) בשנת 1857 והפך לחבר מלא (RSA) בשנת 1865. בשנת 1878 הפך לחבר באגודה המלכותית לצבעי מים (RSW). בשנת 1858 הוא ואחיו איירו את ספרו של ויליאם אדמונדסטון איטון "Lays of the Cavaliers", שיצא לאור בשנת 1863. פטון היה אחד הבודדים בדורו שעבד בציור חוץ - ב"אוויר החופשי", כשהאופנה הייתה להשלים נופים בנוחות של סטודיו. הוא נהנה לתאר את חופי הארץ של פרתשיר, אברדנשייר, ובעיקר את האי ערן. עבודתו מאופיינת בשקיעות סגולות עשירות. משנת 1859 התגורר פטון באדינבורו. בהתחלה שהה עם אחיו ג'וזף בבית הגדול שלו בעיר החדשה. ב־1861 וב־1868 הוא סייר באירופה יחד עם חברו דונלד מקנזי ואלאס ואחיו ג'וזף. בשנת 1862 התחתן עם מרגרט קינלוך ממרקולטר ליד אברדין. נולדו להם ארבעה בנים ושלוש בנות. בשנת 1875 עבר לג'ורג' סקוור 14, אדינבורו. הבית עמד בצד הצפוני של הכיכר, ופנה לאורך קו הבתים בצד המערבי. הוא נהרס במאה ה-20. בנו, וולר הוברט פאטון (1863–1940), היה פסל. פאטון נפטר בביתו, באדינבורו, ב־8 במרץ 1895. הוא קבור בבית העלמין גראנג' שבדרום אדינבורו. אוהבים בשדה תירס נוף סקוטי בסקאי גשר רכבת על נהר טירת דונוטאר (אנ') מדיה וקבצים בנושא וולר יו פטון בוויקישיתוף George Gregory Smith, Paton Waller Hugh, Dictionary of National Biography, 1885-1900 Volume 44 Robert [from old catalog Brydall, Art in Scotland, its origin and progress, Edinburgh and London, W. Blackwood and sons, 1889 William Edmondstoune Aytoun, J. Noël Paton, Waller Hugh Paton, Lays of the Scottish cavaliers, and other poems,, Edinburgh; London: W. Blackwood and Sons, 1863. (בenglish)
לודמילה ברגינה

לודמילה איבנובנה ברגינה (ברוסית: Людмила Ивановна Брагина; נולדה ב-24 ביולי 1943) היא אתלטית סובייטית בעבר. היא אלופה אולימפית (מינכן 1972) ושיאנית עולם (1972–1976) בריצת 1500 מטר. נוסף לכך, היא שיאנית עולם (1972 - 1982, עם הפסקה של שנה) בריצת 3000 מטר. ברגינה נולדה וגדלה ביקטרינבורג, מחוז סברדלובסק. היא החלה להתאמן בקפיצה לגובה בשנת 1960 והחליפה לריצה רק בשנת 1964. בשנת 1966 היא סבלה מדלקת ריאות קשה. לאחר שהחלימה היא עברה להתאמן בדרום רוסיה בקרסנודאר. באליפות אירופה שנערכה באתונה, יוון ב-20 בספטמבר 1969 היא סיימה במקום רביעי בריצת 1500 מטר בתוצאה של 4:13.2 דקות. באליפות אירופה שנערכה בהלסינקי, פינלנד ב-20 בספטמבר 1971 היא סיימה במקום שישי בריצת 1500 מטר בתוצאה של 4:13.9 דקות. בתחרות שנערכה במוסקבה ב-18 ביולי 1976 קבעה ברגינה בריצת 1500 מטר שיא עולם חדש של 4:06.9 דקות, שיפור לשיא בן השנה של קארין ברנליית מגרמניה המזרחית (4:09.6 דקות). חודש לאחר מכן, בתחרות שנערכה במוסקבה ב-12 באוגוסט היא קבעה בריצת 3000 מטר שיא עולם חדש של 8:53.0 דקות, שיפור לשיא העולם בן השלושה חודשים של פאולה פיני מאיטליה (9:09.2 דקות) ובכך הייתה לאתלטית אישה הראשונה שרצה ריצה זו מהר יותר מ-9 דקות. חודש לאחר מכן, באולימפיאדת מינכן (1972) היא זכתה במדליית זהב בריצת 1500 מטר בשיא עולם חדש של 4:01.38 דקות, לפני גונהילד הופמייסטר מגרמניה המזרחית (4:02.83 דקות) ופאולה פיני (4:02.85 דקות) ובכך הייתה לאלופה האולימפית הראשונה בריצה זו. כבר בשלב המוקדמות היא קבעה שיא עולם חדש של 4:06.47 דקות אותו שיפרה בשלב חצי הגמר בתוצאה של 4:05.07 דקות. בריצת הגמר כל חמש האתלטיות הראשונות רצו מהר יותר מהתוצאה שקבעה בשלב חצי הגמר. בתחרות שנערכה בדרהאם, קרוליינה הצפונית, ארצות הברית ב-6 ביולי 1974 היא שיפרה את שיאה העולמי והעמידה אותו על 8:52.8 דקות. שיא זה החזיק מעמד כשנה ונשבר על ידי גרטה וייץ מנורווגיה (8:46.6 דקות) חודשיים לאחר מכן, באליפות אירופה שנערכה ברומא, איטליה ב-2 בספטמבר 1974 היא זכתה במדליית כסף בריצת 3000 מטר בתוצאה של 8:56.09 דקות, אחרי נינה הולמן מפינלנד שקבעה שיא אליפות חדש ושיא לאומי חדש של 8:55.10 דקות ולפני ג'ויס סמית' מבריטניה (8:57.39 דקות). באולימפיאדת מונטריאול (1976) סיימה ברגינה במקום חמישי בריצת 1500 מטר בתוצאה של 4:07.20 דקות ולא הצליחה להגן על תוארה. תשעה ימים לאחר מכן, בתחרות שנערכה בקולג' פארק, מרילנד ב-7 באוגוסט היא קבעה שיא עולם חדש בריצת 3000 מטר, שיפור לשיא בן החודש וחצי של גרטה וייץ (8:45.4 דקות), שיא זה החזיק מעמד כ-6 שנים ונשבר על ידי סבטלנה אולמסובה מברית המועצות (8:26.78 דקות). ריצת 1500 מטר: 4:01.38 דקות (1972), שיא עולם בעבר ריצת 3000 מטר: 8:27.12 דקות (1976), שיא עולם בעבר מדיה וקבצים בנושא לודמילה ברגינה בוויקישיתוף לודמילה ברגינה, באתר הוועד האולימפי הבין-לאומי לודמילה ברגינה, באתר olympedia.org לודמילה ברגינה, באתר התאחדות האתלטיקה הבין-לאומית לודמילה ברגינה, באתר Track and Field (נשים)
אביה גל

אביה גל (נולדה ב-11 באוגוסט 1995) היא עיתונאית, עורכת ומגישת רדיו ישראלית. נכון ל-2020, היא מנהלת מחלקת הדיגיטל בגלי צה"ל ומגישה שם תוכניות תרבות ובידור. גל נולדה בחיפה, ולמדה במרכז חינוך ליאו באק בעיר. בשנת 2013, עת סיימה את לימודיה התיכוניים, קיבלה את פרס ראש העיר על הצטיינותה בלימודים ופועלה ההתנדבותי. בשנת 2013 התגייסה לגלי צה"ל והייתה למצטיינת קורס העיתונאים בשנה זו. במסגרת שירותה הצבאי שימשה כעורכת ומגישת תוכניות, בהן "בילוי היום" ו"רדיואקטיבי". כן ערכה את תוכניותיהם של אברי גלעד ובני בשן בתחנה. בהמשך, שימשה ככתבת תרבות וסיקרה אירועים מרכזיים בתחום. גל קיבלה את פרס מפקד גלי צה"ל על הפקת מיזם 'אלה אחים שלי', וכן זכתה לאות הצטיינות על שירותה. עם שחרורה בשנת 2016, החלה לערוך את תוכניתה של הדר מרקס בגלגלצ "מדינה בדרך". במקביל, שימשה כמנהלת תוכן במחלקת התוכניות של גלי צה"ל וכמגישה. בשנת 2017 החלה להגיש פינות בתוכנית הבוקר של פאולה וליאון בקשת 12. בשנת 2018 מונתה למנהלת מחלקת הדיגיטל בגלי צה"ל. במסגרת תפקידה פיתחה את תחום הרשתות החברתיות בגל"צ, והקימה לראשונה חטיבת תוכן דיגיטלי בתחנה. גל הייתה העורכת הראשית של הפודקאסט של אנה בכיכובה של אליאנה תדהר, פודקאסט שזכה למאות אלפי האזנות ולחשיפה נרחבת. בנוסף, הייתה מיוצרי תוכנית הרשת 'תורנות מטבח' שזכתה בפרס מפקד גלי צה"ל לשנת 2019. גל היא סטודנטית למשפטים וכלכלה באוניברסיטת תל אביב. מתגוררת עם בן זוגה בתל אביב. אביה גל, ברשת החברתית פייסבוק אביה גל, ברשת החברתית אקס (טוויטר) אביה גל, ברשת החברתית אינסטגרם הדר מרקס מארחת את מירי מסיקה, באתר גלי צה"ל, 30 בינואר 2017 אביה גל, באתר גלי צה"ל פאולה וליאון, איך קורה שבכל קיץ אנחנו מוצאים את עצמנו מול הארון ואין לנו מה ללבוש..?!?!, באתר סרטון פייסבוק, ‏14 ביוני 2018 נועה פרייס‏, גלי צה"ל: אביה גל תנהל את מחלקת הדיגיטל של התחנה, באתר וואלה, 23 באפריל 2018 גלי צה"ל, גלי צה"ל: אביה גל תנהל את מחלקת הדיגיטל של התחנה, באתר Scooper, ‏23 באפריל 2018 משה בנימין, אביה גל תנהל את מחלקת הדיגיטל של גלי צה"ל וגלגלצ, באתר אייס, 23 באפריל 2018 מערכת mako תרבות, ‏יומנה של אנה פרנק עובד לפודקאסט חדש, באתר ‏מאקו‏, 19 באפריל 2020 גל"צ, למה אברהם טל לעולם לא יאכל קבב לפני הופעה? צפו בפרק 2 של "תורנות מטבח" אברהם טל - Avraham Tal, באתר סרטון פייסבוק, ‏11 ביוני 2019
ינה נאג'

ינה נאג' (במקור גרוס, בהונגרית: Nagy Jenő; היידובסרמן, 29 בדצמבר 1878 – בודפשט, 24 במרץ 1941) היה שחקן תיאטרון יהודי-הונגרי. ינה גרוס (נאג' פירושו בהונגרית: גדול, ובגרמנית: גרוס) נולד כבנו של יוז'ף גרוס מנהל בית יתומים. גרוס שינה את שם משפחתו בשנת 1880 לנאג'. הוא עלה לבמה לראשונה באפריל 1899 תחת מנהל הבמה והבמאי יאנוש קומיאטי. הוא עבד ב"תיאטרון העם" (Népszínház) זמן רב, אז התפרסם כחבר פעלתן של "תיאטרון האופרטה המטרופוליטני" (שמה כיום תיאטרון האופרטה של בודפשט), לימים "תיאטרון האמנים" (Művész Színház) שהפך אחר כך כאמור לתיאטרון האופרטה של בודפשט. הוא היה יועץ של התאחדות השחקנים הארצית וחבר בוועד איגוד השחקנים בבודפשט. הוא שירת כלוחם במהלך מלחמת העולם הראשונה. הוא היה פעיל ביותר בתחום החברתי ופעל למען האוניברסיטה לאמנויות התיאטרון והקולנוע, הוא השתתף תמיד בטקסי הענקת מתנות חג המולד השנתיות לשחקנים פנסיונרים ותמיד הגן באופן אובייקטיבי על האינטרסים של השחקנים במפגשי השחקנים השנתיים. קברו ניצב בבית הקברות היהודי ברחוב קוזמה (קבר 22 שורה 1 בחלקה 43). לקסיקון אמנות הבמה הונגרי. אלאדר שופלין. איגוד השחקנים הלאומי והמכון לפנסיה, [1929] ינה נאג'י בקטלוג המוזיאון הספרותי פטפי שאנדור אנדי: שחקנים, תיאטראות, ערים. לקסיקון קטן של תיאטרון הונגרי מעבר לגבול. 2005 מדיה וקבצים בנושא ינה נאג' בוויקישיתוף Hajdúböszörményi izr. keresztelési anyakönyv, 25/1878. folyószám. "Halotti bejegyzése a Budapest XIII. kerületi polgári halotti akv. 425/1941. folyószáma alatt". Az engedélyt tartalmazó BM rendelet száma/évszáma: 5157/1880. Forrás: Névváltoztatási kimutatások 1880. év 2. oldal 17. sor. "Jenő Nagy (1878 - 1941) - Find A Grave Memorial". www.findagrave.com.
מלינה פרז

מלינה נאווה פרז (באנגלית: Melina Nava Perez; נולדה ב-9 במרץ 1979) היא מתאבקת ודוגמנית אמריקאית. היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה מלינה. בשנת 2000, פרז החלה בתהליך להפוך למתאבקת מקצועית, כשנרשמה לבית הספר הארד נוקס, כששנה לאחר מכן היא ערכה את הבכורה שלה בזירה. בשלהי שנת 2002, פרז לקחה חלק באודישן לעונה השלישית של תוכנית המציאות, Tough Enough, אך היא הודחה עוד בשלב הראשון. במרץ 2004, פרז חתמה על חוזה ב-WWE ונשלחה למתחם הפיתוח באותה התקופה, Ohio Valley Wrestling‏ (OVW), שם היא תיפקדה כמנג'רית של ג'וני נייטרו וג'ואי מרקורי אשר נודעו בשם MNM. במהלך התקופה שלהם ביחד, השניים זכו שלוש פעמים באליפות הזוגות של ה-WWE, בנוסף לשתי זכיות של נייטרו באליפות הבין יבשתית. פרז החזיקה באליפות הנשים של ה-WWE שלוש פעמים ופעמיים באליפות הדיוות. מלינה פרז נולד ב-9 במרץ 1979 בקליפורניה. פרז היא אמריקאית מקסיקנית והיא דוברת אנגלית וספרדית ברמת שפת אם. פרז החלה את הקריירה שלה בדוגמנות במסגרת תחרויות יופי, כשזכתה בתחרות הוואין טרופיק של אנהיים. גופה של מלינה נצבע על ידי האמן מארק גרינוולט במהלך צילומי דוגמנות בשנת 2007, שבמסגרתם היא הצטלמה ביחד עם אליפות הנשים של ה-WWE, שבה החזיקה באותה התקופה. הישגים בארגון ההיאבקות Battle Championship Wrestling - BCW אליפות הנשים של BCW (פעם אחת) הישגים בארגון ההיאבקות Empire Wrestling Federation - EWF היכל התהילה של EWF‏ (2016) הישגים בארגון ההיאבקות Face 2 Face Wrestling - F2F אליפות הנשים של F2F (פעם אחת) הישגים בארגון ההיאבקות Maryland Championship Wrestling - MCW אליפות הנשים של MCW (פעם אחת) הישגים במגזין ההיאבקות Pro Wrestling Illustrated - PWI PWI דירג אותה במקום ה-3 מתוך 50 המתאבקות הטובות ביותר לשנת 2009 הישגים בארגון ההיאבקות Southside Wrestling Entertainment - SWE אליפות מלכת סאות'סייד של SWE (פעם אחת) מלכת הזירה (2016) הישגים בארגון ההיאבקות World Wrestling Entertainment - WWE אליפות הנשים של ה-WWE‏ (3 פעמים) אליפות הדיוות (פעמיים) הישגים בארגון ההיאבקות Warriors of Wrestling - WOW אליפות הנשים של WOW (פעם אחת) מדיה וקבצים בנושא מלינה פרז בוויקישיתוף אתר האינטרנט הרשמי של מלינה פרז (באנגלית) מלינה פרז, ברשת החברתית אקס (טוויטר) מלינה פרז, ברשת החברתית אינסטגרם מלינה פרז, באתר WWE.com להיאבקות מקצועית מלינה פרז, באתר Online World of Wrestling מלינה פרז, במסד הנתונים הקולנועיים IMDb (באנגלית)
השבחה

האם התכוונתם ל... השבחה (חקלאות) – יצירת זני צמחים או גזעי בעלי חיים בעלי תכונות רצויות השבחה באמצעות מוטציות ברירה מלאכותית – השבחה של מינים השבחה (נכסים) – הגדלת ערך של נכסים על ידי שיפורם השבחת יהלומים הום סטייג'ינג – השבחה לצורך העלאת ערך של דירות היטל השבחה – מס על מכירת מקרקעין השבחת מידע – תהליך לשיפור איכות הנתונים האגורים בבסיסי נתונים
צ'לנג'ר: הטיסה האחרונה

צ'לנג'ר: הטיסה האחרונה (באנגלית: Challenger: The Final Flight) היא מיני-סדרה תיעודית אמריקאית העוקבת אחר אירועי אסון מעבורת החלל צ'לנג'ר משנת 1986. הסדרה שוחררה ב-16 בספטמבר 2020 בשירות נטפליקס. באתר "Rotten Tomatoes" המיני סדרה קיבלה דירוג מקברים של 87% בהתבסס על 15 ביקורות, עם ציון ממוצע של 8.25/10. אתר "Metacritic" העניק למיני-סדרה 76 מתוך 100 בהבסס על 11 ביקורות, דבר המצביע בדרך כלל ביקורות חיוביות. ‏ "צ'לנג'ר: הטיסה האחרונה", באתר נטפליקס צ'לנג'ר: הטיסה האחרונה, במסד הנתונים הקולנועיים IMDb (באנגלית) "צ'לנג'ר: הטיסה האחרונה", במסד הנתונים הקולנועיים IMDb (באנגלית) "צ'לנג'ר: הטיסה האחרונה", באתר נטפליקס "צ'לנג'ר: הטיסה האחרונה", באתר Rotten Tomatoes (באנגלית) "צ'לנג'ר: הטיסה האחרונה", במסד הנתונים הקולנועיים KinoPoisk (ברוסית) הביקורת על המיני-סדרה, באתר Rotten Tomatoes הביקורת על המיני-סדרה, באתר Metacritic
מכתש איזק

איזק הוא מכתש פגיעה שנמצא בצד הרחוק של הירח. מכתש הפגיעה נמצא צפון-מזרחית ממכתש פרמי (אנ'), ודרום-מערבית ממכתש מילנה (אנ'). המכתש נקרא על שם המתמטיקאי ההונגרי אמרה איז'ק (אנ'). Andersson, L. E.; Whitaker, E. A. (1982). NASA Catalogue of Lunar Nomenclature. NASA RP-1097. Bussey, B.; Spudis, P. (2004). The Clementine Atlas of the Moon. New York: Cambridge University Press. ISBN 978-0-521-81528-4. Cocks, Elijah E.; Cocks, Josiah C. (1995). Who's Who on the Moon: A Biographical Dictionary of Lunar Nomenclature. Tudor Publishers. ISBN 978-0-936389-27-1. McDowell, Jonathan (15 ביולי 2007). "Lunar Nomenclature". Jonathan's Space Report. נבדק ב-2007-10-24. {{cite web}}: (עזרה) Menzel, D. H.; Minnaert, M.; Levin, B.; Dollfus, A.; Bell, B. (1971). "Report on Lunar Nomenclature by the Working Group of Commission 17 of the IAU". Space Science Reviews. 12 (2): 136–186. Bibcode:1971SSRv...12..136M. doi:10.1007/BF00171763. Moore, Patrick (2001). On the Moon. Sterling Publishing Co. ISBN 978-0-304-35469-6. Price, Fred W. (1988). The Moon Observer's Handbook. Cambridge University Press. ISBN 978-0-521-33500-3. Rükl, Antonín (1990). Atlas of the Moon. Kalmbach Books. ISBN 978-0-913135-17-4. Webb, Rev. T. W. (1962). Celestial Objects for Common Telescopes (6th revised ed.). Dover. ISBN 978-0-486-20917-3. Whitaker, Ewen A. (1999). Mapping and Naming the Moon. Cambridge University Press. ISBN 978-0-521-62248-6. Wlasuk, Peter T. (2000). Observing the Moon. Springer. ISBN 978-1-85233-193-1. מדיה וקבצים בנושא מכתש איזק בוויקישיתוף Planetary Names: Crater, craters: Izsak on Moon, planetarynames.wr.usgs.gov ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מכתש איזק".
הלוחם על סוס

הלוחם על סוס (במקדונית: Воин на коњ) היא מזרקה המשמשת כאנדרטה לזכר אלכסנדר הגדול שממוקמת בכיכר מקדוניה, סקופיה, מקדוניה הצפונית. האנדרטה הוכרזה במסגרת סקופיה 2014, ונפתחה רשמית ב-8 בספטמבר 2011, לרגל עשרים שנה מאז הכרזת העצמאות של מקדוניה הצפונית. באופן לא רשמי, העלויות לבניית האנדרטה הן כ-7.5 מיליון אירו. הפסל, שגובהו הוא 14.5 מ', עשוי מארד ומונח על כן עשוי בטון בגובה של 10 מ'. מתחת לאנדרטה נמצאת מזרקה. סביב המזרקה נמצאים 8 חיילים עשויים מארד בגובה של 3 מ', וכן 8 אריות בגובה של 2.5 מ', כאשר ארבעה מהם פונים למזרקה, ומזרימים מים מפיהם. 4 האריות האחרים ממוקמים על המדרגות ונמצאים בישיבה או בשמירה. על הכן של רוכב הפרש, יש 3 טבעות עם לוחות, עשויים מארד, שמתארים שלושה קרבות של אלכסנדר הגדול. ביניהם, נמצאים 3 טבעות מארד, עם דמויות קישוט ותבליט. הידיעה על הקמת אנדרטת "הלוחם על סוס" בכיכר מקדוניה ספגה ביקורת מצד האופוזיציה המקדונית ומספר מדיות תקשורתיות. עם זאת, עיקר הביקורת הופנתה מיוון, שהקמת האנדרטה עבורה הייתה פרובוקציה וגניבת ההיסטוריה היוונית. מדיה וקבצים בנושא הלוחם על סוס בוויקישיתוף סרטון מואץ של בניית הלוחם על סוס (14 חודשים תוך 2 דקות ו-15 שניות), off.net.mk "ПОСТАВЕН СПОМЕНИКОТ НА АЛЕКСАНДАР МАКЕДОНСКИ НАРЕЧЕН „ВОИН НА КОЊ" ВО СКОПЈЕ". www.trtmacedonian.com. ארכיון מ-2014-02-19. נבדק ב-20 בספטמבר 2011. {{cite web}}: (עזרה) Фонтаната „Воин на коњ“ пуштена во употреба (ארכיון) "СДСМ: Груевски ја усложнува македонската меѓународна позиција". daily.mk. ארכיון מ-2012-09-10. נבדק ב-20 בספטמבר 2011. {{cite web}}: (עזרה) "Беспредметни беа критиките на опозицијата за спомениците". www.sitel.com.mk. ארכיון מ-2016-03-05. נבדק ב-20 בספטמבר 2011. {{cite web}}: (עזרה) "„Воинот на коњ" во светските медиуми". נבדק ב-20 בספטמבר 2011. {{cite web}}: (עזרה)(הקישור אינו פעיל) "Грција испровоцирана од „Воинот на коњ"". ארכיון מ-2011-09-04. נבדק ב-20 בספטמבר 2011. {{cite web}}: (עזרה)
חלוקה (קומבינטוריקה)

בתורת המספרים ובקומבינטוריקה, חלוקה של מספר שלם חיובי n {\displaystyle n} , היא דרך לכתוב את n {\displaystyle n} כסכום של מספרים שלמים חיוביים. שני סכומים הנבדלים רק בסדר הסכומים שלהם נחשבים לאותה חלוקה. לדוגמה, ניתן לחלק את 4 בחמש דרכים שונות: 4 {\displaystyle 4} 1 + 3 {\displaystyle 1+3} 2 + 2 {\displaystyle 2+2} 2 + 1 + 1 {\textstyle 2+1+1} 1 + 1 + 1 + 1 {\displaystyle 1+1+1+1} החלוקה 1 + 3 {\displaystyle 1+3} היא אותה חלוקה כמו 3 + 1 {\displaystyle 3+1} , והחלוקות 1 + 1 + 2 {\displaystyle 1+1+2} ו- 1 + 2 + 1 {\displaystyle 1+2+1} הן אותן חלוקות כמו 2 + 1 + 1 {\displaystyle 2+1+1} . חלוקות מתאימות לאובייקטים חשובים רבים במתמטיקה. בפרט, יש התאמה חד-חד-ערכית ועל בין: חלוקות בגודל n {\displaystyle n} , דיאגרמות יאנג בגודל n {\displaystyle n} , מחלקות צמידות של החבורה הסימטרית S n {\displaystyle S_{n}} , הצגות אי-פריקות של S n {\displaystyle S_{n}} (עד כדי איזומורפיזם), מטריצות נילפוטנטיות (עד כדי הצמדה). את החלוקות בגודל n {\displaystyle n} סופרת פונקציית החלוקה. את מבנה החלוקה ניתן לייצג באופן גאומטרי על ידי דיאגרמות יאנג, כך לאיבר הגדול ביותר של החלוקה, תשויך השורה הראשונה, עם מספר ריבועים כגודל האיבר. לאיבר הכי גדול אחריו תשויך השורה הבאה, וכך באופן דומה. לכל חלוקה קיימת חלוקה הצמודה לה. באופן אינטואיטיבי, היא מתקבלת על ידי הסתכלות על העמודות בחלוקה המקורית, כשורות בחלוקה הצמודה. משפט: מספר החלוקות של n בעלות מרכיב מקסימלי לא גדול מm שווה למספר החלוקות בעלות מספר מרכיבים לא גדול מm. הוכחה: לכל חלוקה בעלת מרכיב מקסימלי m, קיימת דיאגרמת יאנג התואמת לה. לאותה דיאגרמה קיימת דיאגרמה צמודה התואמת לחלוקה הצמודה לחלוקה המקורית. האיבר הגדול ביותר בדיאגרמת היאנג המקורית שווה למספר המרכיבים בדיאגרמת היאנג הצמודה. באופן כזה נבנה התאמה חד-חד ערכית בין כל חלוקה לצמודה לה ולמעשה בין שתי הקבוצות שבנידון. כתוצאה מכך שתי הקבוצות הן בעלות אותה עוצמה ולכן הטענה הוכחה. מספר החלוקות האפשריות של קבוצה בגודל n, נקרא מספר בל ה- n {\displaystyle n} -י על שם המתמטיקאי האמריקאי אריק טמפל בל, ומסומן   B n {\displaystyle \ B_{n}} (אין קשר ישיר למספרי ברנולי המסומנים באותו אופן, ושכיחים יותר בספרות המתמטית). מספרי בל מקיימים את הנוסחה הרקורסיבית: B n + 1 = ∑ k = 0 n ( n k ) B k {\displaystyle B_{n+1}=\sum _{k=0}^{n}{n \choose k}B_{k}} ,   B 0 = 1 {\displaystyle \ B_{0}=1} . הפונקציה היוצרת המעריכית של מספרי בל היא: ∑ n = 0 ∞ B n n ! z n = e e z − 1 {\displaystyle \sum _{n=0}^{\infty }{\frac {B_{n}}{n!}}z^{n}=e^{e^{z}-1}} מדיה וקבצים בנושא חלוקה בוויקישיתוף חלוקה, באתר MathWorld (באנגלית)